ഭക്ഷ്യസുരക്ഷാ ലൈസന്സ് നമ്ബറോ രജിസ്ട്രേഷന് നമ്ബറോ പ്രദര്ശിപ്പിക്കണം, ഇല്ലെങ്കില് ഒരു ലക്ഷം രൂപ പിഴ Oct 19, 2021 10:36 AM By Maneesha കൊച്ചി: ഭക്ഷ്യവസ്തുക്കള് വില്ക്കുന്ന കടകളില് ഭക്ഷ്യസുരക്ഷാ ലൈസന്സ് നമ്ബറോ രജിസ്ട്രേഷന് നമ്ബറോ പ്രദര്ശിപ്പിക്കണമെന്ന നിര്ദേശം കര്ശനമാക്കുന്നു. ഹോട്ടലുകള്, തട്ടുകടകള്, ബേക്കറികള്, പലചരക്ക് കട തുടങ്ങിയ സ്ഥാപനങ്ങള്ക്കാണ് രജിസ്ട്രേഷന് വേണ്ടത്. ഭക്ഷ്യസുരക്ഷാ ഗുണനിലവാര നിയന്ത്രണ അതോറിറ്റിയുടേതാണ് എഫ്.എസ്.എസ്.എ.ഐ. നിര്ദേശം. ജനുവരി മുതല് ഇത് കര്ശനമാക്കും. വീഴ്ചയുണ്ടായാല് ആദ്യം മുന്നറിയിപ്പ് നല്കും. തുടര്ന്നും പരിഹരിച്ചില്ലെങ്കില് പിഴയീടാക്കും. ഒരു ലക്ഷം രൂപ പിഴയും ലൈസന്സ് സസ്പെന്ഡ് ചെയ്യല് നടപടികളും ഉണ്ടാവും. ഇതനുസരിച്ചുള്ള പരിശോധന തുടങ്ങാന് ഭക്ഷ്യസുരക്ഷാ വകുപ്പ് ഉദ്യോഗസ്ഥര്ക്ക് നിര്ദേശം നല്കിക്കഴിഞ്ഞു. 12 ലക്ഷത്തില് താഴെ വാര്ഷിക വരുമാനമുള്ള സ്ഥാപനങ്ങള്ക്ക് രജിസ്ട്രേഷന് മതി. അതിനു മുകളില് വരുമാനമുള്ള സ്ഥാപനങ്ങള്ക്ക് ലൈസന്സ് വേണം. നമ്ബറുകള് കടയിലെത്തുന്നവര്ക്ക് കാണാന് കഴിയുന്ന വിധത്തില് മുന്പില്ത്തന്നെ പ്രദര്ശിപ്പിക്കണമെന്നാണ് നിര്ദേശം. ഉപഭോക്താക്കള്ക്ക് സ്ഥാപനങ്ങളെ കുറിച്ച് പരാതിയുണ്ടെങ്കില് രജിസ്ട്രേഷന്ലൈസന്സ് നമ്ബറുകള് കൂടി ഉള്പ്പെടുത്തി പരാതി നല്കണമെന്നാണ് എഫ്.എസ്.എസ്.എ.ഐ. അറിയിച്ചിരിക്കുന്നത്. ബില്ലുകള്, രസീതുകള്, കാഷ് മെമ്മോ തുടങ്ങി എല്ലാ ബിസിനസ് രേഖകളിലും സ്ഥാപനത്തിന്റെ ഭക്ഷ്യസുരക്ഷാ ലൈസന്സ്, രജിസ്ട്രേഷന് നമ്ബര് എന്നിവ രേഖപ്പെടുത്തണമെന്നും നിര്ദേശമുണ്ട്. ഒക്ടോബര് മുതല് പരിശോധനകള് കര്ശനമാക്കണമെന്നായിരുന്നു എഫ്.എസ്.എസ്.എ.ഐ. ഭക്ഷ്യസുരക്ഷാ വകുപ്പിനു നല്കിയ നിര്ദേശം. എന്നാല് രസീതുകളില് രജിസ്ട്രേഷന് നമ്ബര് ചേര്ക്കാന് സമയം വേണമെന്ന് ആവശ്യപ്പെട്ട് വ്യാപാര സംഘടനകള് രംഗത്തെത്തിയതോടെയാണ് ജനുവരി വരെ സമയം അനുവദിച്ചത്. The food safety license number or registration number must be displayed, otherwise a fine of Rs 1 lakh will be imposed